експортната цена с отчитане на разликите, отразяващи се на цените и тяхната съпоставимост, в съответствие с член 2, параграф 10 от основния регламент.
 (58)
 Бяха направени корекции за изравняване на експортните цени FOB до ниво цена франко завода. При липсата на по-точна информация тези корекции бяха направени въз основа на действителни данни, отнасящи се до Fang Da в паралелното разследване по член 5, които Комисията счита за подходяща референтна стойност за изчисляването на корекциите. Бяха направени съответните корекции по отношение на разходите за транспорт, застраховка, обработване, товарене, както и съпътстващите разходи и разходите за банкови такси в случаите, в които те бяха счетени за обосновани, точни и подкрепени от проверени данни.
 3.2.2.4. Дъмпингов марж
 (59)
 Дъмпинговият марж бе изчислен като разликата, с която нормалната стойност, както е изчислена в съображение 54, надвишава експортната цена, както е установена в съображение 55. Това е довело до дъмпингов марж от 33,6 %, който е по-висок от най-високия дъмпингов марж, установен в първоначалното разследване (18,1 %). Това показва, че въпреки че износът на разглеждания продукт за Съюза е почти преустановен, дъмпингът за трети държави от страна на индонезийските дружества, продължава на ниво, което е по-високо от установеното при първоначалното разследване.
 3.2.3. Перспективи пред вноса, ако мерките бъдат отменени
 (60)
 Комисията анализира дали съществува вероятност от повторно възникване на дъмпинга, ако срокът на действие на мерките изтече. Бяха анализирани следните елементи: експортната цена за други дестинации, производствения капацитет и свободния капацитет в Индонезия, както и капацитета за усвояване от пазари на други трети държави.
 3.2.3.1. Неизползван капацитет
 (61)
 При липсата на съдействие Комисията трябваше да използва наличните данни от искането за преразглеждане, базата данни на Евростат и индонезийските статистически данни за износа. Въз основа на наличната информация за един от индонезийските производители износители индонезийският капацитет се оценява най-малко на 10 000 тона. Въз основа на индонезийските статистически данни за износа беше установено, че индонезийският износ за трети държави е възлизал на 4 700 тона по време на разследвания период в рамките на преразглеждането. Въз основа на това свободният капацитет на Индонезия за вътрешния ѝ пазар и пазара на Съюза може да бъде консервативно оценен на 5 300 тона. Необходимо е да се отбележи, че при предишното преразглеждане с оглед на изтичане на срока на действие на мерките (11), общият индонезийски капацитет беше оценен на 18 000 тона за 2008 г.
 (62)
 Тъй като няма данни за продажбите на вътрешния пазар, извършени от двамата индонезийски производители, свободният (наличен) капацитет, който би могъл да бъде насочен към пазара на Съюза, може да бъде изчислен само приблизително. Въпреки това, въз основа на данните от предишното преразглеждане с оглед на изтичане на срока на мерките, продажбите на вътрешния пазар на двете индонезийски дружества възлизат на около 2 000 тона, което предвид актуалната оценка на капацитета оставя свободен капацитет от 3 300 тона за пазара на Съюза. Това ще съставлява повече от 80 % от пазара на Съюза по време на разследвания период в рамките на преразглеждането.
 3.2.3.2. Експортни цени към трети държави
 (63)
 Въз основа на индонезийските статистически данни